2. ΑΝΑΚΟΙΝΩΣΙΣ ΥΠΟΥΡΓΟΥ ΕΞΩΤΕΡΙΚΩΝ της 25 Ιουλ./8 Αυγ. 1972 (ΦΕΚ Α΄ 142) Περί ενάρξεως της ισχύος της από 9 Απρ. 1965 Συμβάσεως περί διευκολύνσεως της διεθνούς ναυτιλιακής κινήσεως. Το Β. Υπουργείον των Εξωτερικών ανακοινοί ότι την 8ην Ιουν. 1972 κατετέθη παρά τη Γραμματεία του Διακυβερνητικού Συμβουλευτικού Ναυτιλιακού Οργανισμού (ΙΜCO) το έγγραφον αποδοχής υπό της Ελλάδος της υπογραφείσης εν Λονδίνω την 9ην Απρ. 1965 Συμβάσεως περί διευκολύνσεως της διεθνούς ναυτιλιακής κινήσεως. Η ανωτέρω Σύμβασις, κυρωθείσα παρ’ ημίν δια του Ν.Δ. 1028 της 10ης Νοεμ. 1971 (Φ.Ε.Κ. Α΄ 250) 6ης Δεκ. 1971), θα τεθή εν ισχύϊ ως προς την Χώραν μας, συμφώνως προς το άρθρ. 11 αυτής, εξήκοντα ημέρας από της ημερομηνίας καταθέσεως του ανωτέρω εγγράφου αποδοχής, ήτοι από 7ης Αυγ. 1972. 